Държавен вестник, бр. 66, 2013 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  66
(4) При липса на данни до 3-тия ден на месеца, 
следващ отчетния, собствениците на средства 
за търговско измерване са длъжни да изпратят 
заместващи данни съгласно процедурите в Прави­
лата за измерване на количеството електрическа 
енергия и тези правила за търговия.
(5) Изпращането на дневните и месечните из­
влечения за сетълмент се извършва чрез средства, 
одобрени от независимия преносен оператор.
(6) Координаторите на балансиращи групи 
имат право да оспорят данните в извлеченията 
в рамките на два дни от получаването им.
Раздел V
Фактуриране на балансираща енергия
Чл. 178. (1) Независимият преносен оператор 
и координаторите на балансиращи групи извърш­
ват фактуриране на база месечно извлечение за 
сетълмент по чл. 175 за количеството баланси­
раща енергия, което са продали за съответния 
отчетен период.
(2) Всички фактури се издават с дата последния 
ден на календарния месец, за който се отнасят, и 
се предоставят на търговските участници до 5-о 
число на месеца, следващ отчетния.
(3) Срокът за плащане на задължения на 
координаторите на балансиращи групи към не­
зависимия преносен оператор е до 15-о число на 
месеца, следващ отчетния.
(4) Срокът за плащане на задължения на неза­
висимия преносен оператор към координаторите 
на балансиращи групи е до 20-о число на месеца, 
следващ отчетния.
Раздел VI
Правила за сетълмент на небалансите на дос­
тавчиците на балансираща енергия и допълни­
телни услуги
Чл. 179. (1) Независимият преносен оператор 
извършва изчисления за всеки доставчик на 
балансираща енергия и допълнителни услуги 
за количеството балансираща енергия, реално 
предоставено за всеки интервал на диспечиране, 
след получаване на потвърдените измерени нетни 
стойности на диспечираните производствени и 
потребяващи обекти.
(2) Реално предоставената/закупената балан­
сираща енергия от доставчиците на балансираща 
енергия в резултат на активирано предложение 
за балансиране се определя съгласно чл. 4 и 5 
от методиката – приложение № 1.
(3) Независимият преносен оператор изчислява 
за всеки период на диспечиране разликата между 
разпоредения небаланс (КЕРН) и количеството 
балансираща енергия, реално предоставено в ре­
зултат на активирано предложение надолу (КЕАЗ) 
или активирано предложение нагоре (КЕАП).
(4) Независимият преносен оператор заплаща/
получава заплащане на/от доставчици на баланси­
раща енергия за цялото количество балансираща 
енергия, активирана според разпорежданията, 
издадени от диспечера на независимия преносен 
оператор.
(5) Извлеченията за сетълмент на доставчиците 
на балансираща енергия се издават в сроковете 
по чл. 177.
Раздел VII
Оспорвания и рекапитулации
Чл. 180. (1) При оспорване на извлечение за 
сетълмент в сроковете по чл. 177, ал. 6 от ко­
ординатор на балансираща група, доставчик на 
балансираща енергия или участник в борсовия 
пазар на електрическа енергия независимият 
преносен оператор проверява информацията в 
рамките на два работни дни и:
1. приема оспорването и издава ново извлечение 
за сетълмент, което се изпраща и потвърждава 
в рамките на два работни дни от получаването 
на известието за оспорване;
2. не приема оспорването и информира оспор­
ващата страна в рамките на два работни дни от 
получаването на известието за оспорване.
(2) В случай че спорът по ал. 1 не е разрешен 
към датата на издаване на фактурите, послед­
ните се издават на основание на оспорваното 
извлечение.
Чл. 181. (1) След разрешаването на спор по 
извлечение за сетълмент независимият преносен 
оператор издава нови извлечения за сетълмент.
(2) При промяна на данъчната основа, за която 
е била издадена фактура, след разрешаване на 
спора се издава съответно данъчно дебитно или 
кредитно известие.
(3) Задълженията по издадените данъчни 
дебитни или кредитни известия се плащат в 
сроковете по чл. 178, ал. 3 и 4.
Чл. 182. (1) Рекапитулация следва да бъде 
извършвана при промяна на данните за сетъл­
мент със задна дата, дължаща се на неточности 
при отчитане, обработка и валидиране на ин­
формацията от собствениците на средствата за 
търговско измерване, грешки при предаване на 
информацията на независимия преносен опе­
ратор, неизправност на средствата за търговско 
мерене, технически грешки при извършването 
на сетълмента или изменения в нормативната 
уредба, както и по други причини, които не са 
посочени изрично в тези правила.
(2) Рекапитулацията по ал. 1 се извършва за 
период, не по-дълъг от един месец, предхождащ 
датата на установяване на промяната на данни­
те за сетълмент, единствено по отношение на 
засегнатите обекти.
(3) При извършване на рекапитулацията по 
ал. 1 независимят преносен оператор не променя 
цените на балансиращата енергия, определени за 
периода по ал. 2.
Чл. 183. Отчитането, валидирането и изпра­
щането на данни от средствата за търговско 
измерване, собственост на разпределителните 
предприятия, се извършва в съответствие с 
Правилата за измерване на количествата елек­
трическа енергия.
Раздел VIII
Гарантиране на сделките с балансираща енергия
Чл. 184. (1) Координаторите на балансиращи 
групи предоставят в полза на оператора гаран­
ционно обезпечение за сделките, сключвани от 
тях на пазара на балансираща енергия.